SL Uradni list Evropske unije C 255/2

Posodobljene vzorčne izkaznice, ki jih ministrstva za zunanje zadeve držav članic izdajajo akreditiranim članom diplomatskih misij in konzularnih predstavništev ter njihovim družinskim članom, kakor je navedeno v členu 19(2) Uredbe (ES) št. 562/2006 Evropskega parlamenta in Sveta o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (UL C 247, 13.10.2006, str. 85; UL C 153, 6.7.2007, str. 15; UL C 64, 19.3.2009, str. 18; UL C 239, 6.10.2009, str. 7; UL C 304, 10.11.2010, str. 6; UL C 273, 16.9.2011, str. 11; UL C 357, 7.12.2011, str. 3; UL C 88, 24.3.2012, str. 12; UL C 120, 25.4.2012, str. 4; UL C 182, 22.6.2012, str. 10; UL C 214, 20.7.2012, str. 4; UL C 238, 8.8.2012, str. 5)

2012/C 255/02

Objava vzorčnih izkaznic, ki jih ministrstva za zunanje zadeve držav članic izdajajo akreditiranim članom diplomatskih misij in konzularnih predstavništev ter njihovim družinskim članom, kakor je navedeno v členu 19(2) Uredbe (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah), temeljijo na podatkih, ki jih Komisiji sporočijo države članice v skladu s členom 34 Zakonika o schengenskih mejah.

Poleg objave v Uradnem listu Evropske unije je na voljo mesečna posodobitev na spletnih straneh Generalnega direktorata za notranje zadeve.

ŠPANIJA

Zamenjava podatkov, objavljenih v UL C 247, 13.10.2006

1. Splošni opis

— Izkaznica, natiskana v štirih barvah na PVC podlagi – ISO 7810 (1995);

— Fizične lastnosti osebnih izkaznic oblike ID-1 (85,6 × 53,98 mm). Z zaščitno folijo.

— Zaščitno ozadje iz tankih črt, ki prehajajo v svetlejšo barvo proti desnemu robu, kjer bo dodana fotografija.

— Nevidno črnilo, ki se spremeni v modro (ob posebni svetlobi se vidita ime ministrstva ter španski državni grb, in sicer na obeh straneh izkaznice).

— Mikrotekst na sprednji strani izkaznice pod trakom in logotipom ministrstva je videti kot tanka črtica rožnate barve, v kateri je z natančnim povečevalnim steklom mogoče razbrati ime ministrstva.

— Na vrhu hrbtne strani izkaznice nad magnetnim trakom je zakodirano besedilo, v katerem se skriva ime ministrstva.

— Grb španske kraljeve kovnice FNMT-RCM na hrbtni strani izkaznice.

— Osebni podatki v termičnem tisku v črni barvi, — ali, na sprednji strani izkaznice, besedilo z alfanumeričnimi podatki in podpisom imetnika, — Na hrbtni strani, besedilo z alfanumeričnimi podatki, žigom ministrstva in podpisom vodje protokola (Introductor de Embajadores).

Ministrstvo bo poslalo podatke na FNMT-RCM

Barvna fotografija natisnjena v visoki ločljivosti.

Fotografije bodo z ministrstva poslane na FNMT-RCM v digitalni obliki in standardnem formatu JPG.

— Prozorna zaščitna folija za zaščito.

2. Vzorčne izkaznice

OSEBNA IZKAZNICA ZA DIPLOMATSKO OSEBJE

„Dokument o akreditaciji osebja diplomatskih predstavništev“ z označbo „diplomatsko osebje“ (rdeče barve). Ta izkaznica se izda osebju diplomatskih predstavništev, ki ima diplomatski status in je akreditirano v Španiji, ter njihovim zakoncem in otrokom.

OSEBNA IZKAZNICA ZA AMBASADORJA

V primeru akreditiranih ambasadorjev se na spodnji levi strani izkaznice doda označba „Ambasador“ ali „Ambasadorka“.

OSEBNA IZKAZNICA ZA KONZULARNEGA FUNKCIONARJA

„Konzularna akreditacijska izkaznica“ z označbo „konzularni funkcionar“ (temno zelene barve). Ta izkaznica se izda poklicnim konzularnim uslužbencem in častnim konzularnim funkcionarjem, akreditiranim v Španiji, ter njihovim zakoncem in otrokom. V spodnjem levem delu izkaznice je navedeno, ali je imetnik poklicni ali častni konzularni funkcionar.

OSEBNA IZKAZNICA ZA ČASTNEGA KONZULARNEGA FUNKCIONARJA

„Konzularna akreditacijska izkaznica“ z označbo „konzularni funkcionar“ (temno zelene barve). Ta izkaznica se izda poklicnim konzularnim uslužbencem in častnim konzularnim funkcionarjem, akreditiranim v Španiji, ter njihovim zakoncem in otrokom. V spodnjem levem delu izkaznice je navedeno, ali je imetnik poklicni ali častni konzularni funkcionar.

OSEBNA IZKAZNICA ZA POMOŽNO OSEBJE

„Dokument o akreditaciji osebja diplomatskih in konzularnih predstavništev“ z označbo „pomožno osebje“ (sive barve). Ta izkaznica se izda pomožnemu osebju diplomatskih predstavništev in konzularnih uradov, ter osebju, ki opravlja osebne storitve za diplomatsko osebje in poklicne konzularne funkcionarje, vključno z osebjem mednarodnih organizacij, ter njihovim zakoncem in otrokom.

OSEBNA IZKAZNICA ZA POMOŽNO OSEBJE – HIŠNO OSEBJE

OSEBNA IZKAZNICA ZA VZDRŽEVANEGA SORODNIKA

„Dokument o akreditaciji osebja diplomatskih in konzularnih predstavništev“ z označbo „vzdrževan sorodnik“ (bež barve). Ta izkaznica se izda staršem akreditiranega osebja in otrokom, ki so bili ob akreditaciji imetnika izkaznice, ki jih vzdržuje, stari 23 let ali več.

OSEBNA IZKAZNICA ZA OSEBJE MEDNARODNIH ORGANIZACIJ

„Dokument o akreditaciji osebja mednarodnih organizacij“ (modre barve). Ta izkaznica se izda osebju mednarodnih organizacij in uradov EU, akreditiranemu v Španiji, ter njihovim zakoncem in otrokom.

OSEBNA IZKAZNICA ZA ADMINISTRATIVNO IN TEHNIČNO OSEBJE

„Dokument o akreditaciji osebja diplomatskih predstavništev“ z označbo „administrativno in tehnično osebje“ (rumene barve). Ta izkaznica se izda administrativnemu in tehničnemu osebju diplomatskih predstavništev, akreditiranemu v Španiji, ter njihovim zakoncem in otrokom.

OSEBNA IZKAZNICA ZA KONZULARNEGA USLUŽBENCA

„Konzularna akreditacijska izkaznica“ z označbo „konzularni uslužbenec“ (svetlo zelene barve). Ta izkaznica se izda konzularnim uslužbencem, akreditiranim v Španiji, ter njihovim zakoncem in otrokom.